**POTREBE KOZA U MINERALIMA**

Potreba koza za mineralnim tvarima U ishrani koza je važno osigurati i dovoljne količine mineralnih tvari, jer koze bez obzira na dob i spol trebaju mineralne tvari za normalno odvijanje metaboličkih procesa. Mineralne tvari djeluju kao strukturni elementi tkiva i organa, kao sastojci tjelesnih tekućina, te kao pokretači u enzimskim i hormonskim sustavima u tijelu.

U proizvodnji mlijeka, koza koja proizvede oko 600 litara mlijeka, može izlučiti i do dva puta više mineralnih tvari nego što ih sama ima u svom tijelu, stoga im se mora omogućiti dovoljno mineralnih tvari u obroku, kako ih nebi crpile iz vlastitog organizma. Većinu potrebnih mineralnih tvari koze dobivaju iz krmiva koje jedu (sijeno, smjese, paša i dr.), no te količine obično nisu dovoljne, stoga im je potrebno mineralne tvari i posebno dodavati. Natrij se kozama dodaje u obliku kuhinjske soli (NaCl). Sol (NaCl) u ishrani koza ima brojne uloge, kao što su održavanje osmotskog tlaka u krvi, stanicama i mišićima, te u stvaranju sline, klorovodične kiseline i probavnih sokova. Osim navedenog važnost soli ogleda se i u njenom utjecaju na količinu uzimanja hrane, pH buraga i pravilan rad probave. Stoga je važno voditi brigu o pravilnom doziranju soli u obrocima koza (odraslih i jaradi), a preporučuje se kao optimalna količina od 0,5 do 1,0% soli na bazi suhe tvari obroka. Ostale neophodne mineralne tvari kozama je najbolje dodavati zajedno sa soli u obliku blokova za lizanje, koji se mjestimično postavljaju u kozarniku. Na taj način kozama se omogućava da uzimaju mineralne tvari po volji.

**Kalcijum (Ca)** se u slučaju primljenog viška može deponovati kao rezerva u kostima ukoliko uslijedi deficit. Kozama je dnevno za uzdržane potrebe neophodno 2–4 g kalcijuma, a za svaki litar mleka 4 g.

Kalcijuma ima dovoljno u leguminozama (lucerki) 8–14 g/kg, u zelenoj krmi 3–5 g/kg, dok su žitarice u pogledu sadržaja kalcijuma veoma siromašne. (0,5–1 g/kg).

**Fosfora** ima u dovoljnim količinama u mekinjama (12 g/kg), žitaricama (4 g/kg), a u senu relativno malo (2–3 g/kg). Uzdržne potrebe dnevno iznose 2–3 g, a za 1 litar mleka 2,5 g. Svaki deficit kalcijuma i fosfora ima negativan uticaj na proizvodnju mleka, plodnost i iskorišćavanje hrane, pa i slabiji razvoj mladih životinja.

Što je proivodnja mleka veća može biti i širi odnos Ca:P (3:1), dok je u zasušenom stanju poželjan manji odnos (1,5:1). Životinje u obroku redovno dobijaju više kalcijuma nego fosfora, pa je često deficit fosfora.

**Ostalih minerala**: magnezijuma, kalijuma ima dovoljno u biljnim krmivima, pa je dodatak suvišan. Natrijuma je u deficitu pa ga treba u obliku stočne hrane dodavati u obroku. (dnevno oko 5 g).

**Mikroelementi** kao: gvožđe, cink i jod nalaze se u dovoljnim količinama, dok bakra i kobalta nedostaje u krmivima, pa ih kod mlečnih koza treba dodati u smešu (mineralne smeše).